ผมมีเม็ดสีขาวเหลืองที่ผิวอัณฑะ ตอนเด็กๆเม็ดจะเล็ก ปัจจุบันมี 4-5 เม็ดที่ใหญ่กว่าเม็ดถั่วเขียว ไม่มีอาการเจ็บ แต่มีอาการคันบ้าง ( มีอันตรายไหมครับ ) สาเหตุที่เกิดเพราะอะไร ผลข้างเคียงเป็นอะไรได้บ้าง ควรรักษาไหม แล้วควรรักษาที่ไหนครับ ขอบพระล่วงหน้าสำหรับคำตอบครับผม
สวัสดีค่ะ อาการเม็ดสีขาวเหลืองที่ผิวอัณฑะ คันบ้างนั้น อาจจะเกิดมาจาก การมีผื่นผิวหนังอักเสบจากภูมิแพ้ หรือการแพ้สารสัมผัสใดๆที่อัณฑะ ผดร้อน เม็ดจากต่อมไขมันที่อุดตันและมีการอักเสบ หรือเป็นโรคติดต่อทางเพศสัมพันธ์เช่น เริม หูดหงอนไก่ หูดข้าวสุก แผลหนองใน หรือแผลริมอ่อนได้เช่นกัน แต่หากเป็นมาตั้งแต่เด็กก็คงจะนึกถึงกลุ่มโรคติดต่อทางเพศสัมพันธ์ได้น้อยควรพบแพทย์เพื่อตรวจร่างกายจริงให้้ได้การวินิจฉัยที่แน่ชัดต่อไป เบื้องต้นใช้น้ำเปล่าสะอาดล้างเบาๆภายนอก ไม่ไปแกะเกาบริเวณที่เป็น รับประทานยาแก้คันได้ ใส่เสื้อผ้าระบายอากาศได้ดีไม่อับชื้น หากตุ่มเป็นมาก ลุกลาม บวม แดง คันเยอะ ให้รีบไปพบแพทย์ สามารถไปพบแพทย์ตามรพ.ที่มีสิทธิ์การรักษาได้เบื้องต้นก่อน หากเป็นภาวะที่ต้องพบแพทย์เฉพาะทาง แพทย์จะแนะนำหรือทำการส่งต่ออย่างเหมาะสมต่อไป